Arnold Büscher

Arnold Büscher (født 16. desember 1899, død 2. august 1949) var en tysk SS-offiser og leirkommandant i flere konsentrasjonsleirer under andre verdenskrig. 

Han ble etter krigen dømt til døden for ugjerninger han hadde begått mens han var leirkommandant.

Liv og virke 
Büscher ble født i Bad Oeynhausen i Tyskland. Hans foreldre drev et lite bakeri.

På 1920-tallet jobbet han i forsikringsbransjen. Han skal under denne tiden ha blitt domfelt flere ganger for svindel og tyveri. Han ble gift i 1926.

I 1931 ble han medlem av både NSDAP og SS. Han endte etterhvert på graden Obersturmführer i SS. Etter utbruddet av andre verdenskrig jobbet han i mange konsentrasjonsleirer, inkludert Flossenbürg, Buchenwald, Sachsenhausen og Neuengamme. Han var den fjerde kommandanten for Kraków-Płaszów konsentrasjonsleir, etterfølger av Amon Göth, fra september 1944 til januar 1945.

Den 23. januar 1948 ble Büscher dømt til døden i Polen for sine forbrytelser ved Płaszów konsentrasjonsleir. Han ble henrettet ved henging den 2. august 1949.

Referanser 

Personer fra Bad Oeynhausen
SS-offiserer
Personell ved tyske konsentrasjonsleire
Tyskere fra andre verdenskrig
Personer tilknyttet det tredje rike
Medlemmer av NSDAP (innmeldt 1933–1945)
Medvirkende til Holocaust
Personer dømt for økonomisk kriminalitet
Tyskere dømt for forbrytelser begått under andre verdenskrig
Henrettede tyskere
Personer henrettet ved hengning
Tyske krigsfanger under andre verdenskrig